
MÄÄRUS										     EELNÕU


	Kiiu
	                                     28. oktoober 2026 nr xx




Kuusalu Vallavolikogu 13. detsember 2023. a 
määruse nr 27 „Kuusalu valla arengukava 
ja eelarvestrateegia kehtestamine“ 
muutmine - I lugemine

Määrus kehtestatakse kohaliku omavalitsuse korralduse seaduse § 22 lõike 1 punkti 7 ja § 372 lõike 7, Kuusalu Vallavolikogu 29.09.2005 määruse nr 23 „Kuusalu valla põhimääruse kehtestamine“ § 86 lõike 2 ja Kuusalu Vallavolikogu 28.06.2023 määruse nr 20 „Arengukava ja eelarvestrateegia koostamise, menetlemise, vastuvõtmise ning avalikustamise kord“ § 9 alusel.

§ 1. Kinnitada Kuusalu valla 2027-2030 eelarvestrateegia.
§ 2. Kuusalu valla arengukava ja eelarvestrateegia kehtestamine lisa 1 peatükk 4 pealkirja muudetakse ja sõnastatakse järgnevalt:
„Eelarvestrateegia 2027-2030“.
§ 3. Asendada Kuusalu valla arengukava ja eelarvestrateegia kehtestamine lisa 1 peatükk 4 terviktekst käesoleva määruse lisa 1 „Kuusalu valla eelarvestrateegia 2027-2030 kehtestamine“ tekstiga.
§ 4. Kinnitada määruse lisa 3. Eelarvestrateegia tabel 2027-2030.
§ 5. Kuusalu valla arengukava ja eelarvestrateegia kehtestamine lisa 3 asendada käesoleva määruse lisaga 3.
§ 6. Muuta Kuusalu Vallavolikogu 13.12.2023 määruse nr 27 „Kuusalu valla arengukava ja eelarvestrateegia kehtestamine“ paragrahvi 1 järgmises sõnastuses: 
„§ 1. Kinnitada Kuusalu valla arengukava ja eelarvestrateegia vastavalt määruse lisale.“.
§ 7. Määrus jõustub kolmandal päeval pärast Riigi Teatajas avaldamist.




	(allkirjastatud digitaalselt)

	
Ulve Märtson

	volikogu esimees




Seletuskiri Kuusalu Vallavolikogu määruse eelnõu „Kuusalu valla arengukava ja eelarvestrateegia muutmine“ juurde

Arengukava neljas peatükk on eelarvestrateegia, mis sisaldab kavandatavate tegevuste finantsplaani neljaks järgnevaks aastaks.

Määrusega on vaja muuta Kuusalu valla arengukavas eelarvestrateegia osa, mis annab ülevaate järgmisele neljale aastale 2027-2030 perioodi kohta. 

Kuusalu valla eelarvestrateegia on valla arengukaval tuginev finantsplaan nelja eelseisva eelarveaasta kohta ja aluseks on võetud Kuusalu Vallavolikogu 13.12.2023 määruse nr 27 „Kuusalu valla arengukava ja eelarvestrateegi kehtestamine“ lisa 2 (Tegevuste ja investeeringute kava aastateks 2025-2030). Kohustus eelarvestrateegia koostamiseks on sätestatud kohaliku omavalitsuse üksuse finantsjuhtimise seadusega, mille alusel koostatakse eelarvestrateegia arengukavas sätestatud eesmärkide saavutamiseks, et planeerida kavandatavate tegevuste finantseerimist.
Saavutamaks eelpool kirjeldatud eesmärki, annab Kuusalu valla eelarvestrateegia ülevaate Eesti majanduskeskkonnast ja valla finantsolukorrast, toob välja põhitegevuse tulude ja kulude prognoosi, investeerimis- ja finantseerimistegevuse, likviidsete varade muutuse, võimalikud riski stsenaariumid ning sätestab finantsdistsipliini tagamise meetmed.

Lähtuvalt eelnevast on vaja muuta Kuusalu valla arengukavas peatükk nr. 4 Eelarvestrateegia 2026 – 2029 ja asendada Eelarvestrateegia 2027 – 2030. 
Asendada Kuusalu valla arengukava LISA 3. Eelarvestrateegia tabel uue LISA 3. Eelarvestrateegia tabel 2027 – 2030 ja esitada Regionaal- ja Põllumajandusministeeriumile hiljemalt 15. detsembriks.

Kuusalu valla eelarvestrateegia 2027-2030. aasta prognoosides kajastub 2026. aasta septembrikuu parim teadmine valla tulude, kulude ja võimalike investeeringuobjektide kohta.


Seletuskirja koostas pearaamatupidaja
Ly Korotejev-Piir

